คำชี้แจงแบบเสนอโครงการวิจัย  

แบบเสนอโครงการวิจัย หมายถึง แบบเสนอโครงการวิจัยจากกองทุนวิจัยและสร้างสรรค์คณะโบราณคดี ลักษณะข้อเสนอการวิจัย  เป็นโครงการวิจัยที่สอดคล้องกับยุทธศาสตร์และแผนงานวิจัยใด เช่น เป็นไปตามยุทธศาสตร์และภารกิจหลักของหน่วยงาน (นโยบาย แผน แผนงาน หรือเป็นงานประจำที่หน่วยงาน
ต้องดำเนินการตามปกติ) 
ส่วนที่  1   :	องค์ประกอบในการจัดทำโครงการวิจัย (Research Project)
1.	ระบุชื่อโครงการวิจัยทั้งภาษาไทยและภาษาอังกฤษ
2.	ระบุชื่อกระทรวง/กรม/กอง/กลุ่ม หรือ ทบวง/มหาวิทยาลัย/คณะ/ภาควิชาพร้อมทั้งที่อยู่ โทรศัพท์ โทรสารและ E-mail ให้ชัดเจน ถ้าโครงการวิจัยนี้ไม่ได้ดำเนินการตามลำพังเฉพาะหน่วยงาน แต่ดำเนินงานร่วมกับหน่วยงานอื่น โปรดระบุชื่อหน่วยงานและอธิบายถึงลักษณะและสัดส่วนของงานที่แต่ละหน่วยงานมีส่วนร่วมดังกล่าว เช่น โครงการวิจัยเรื่องผลของวิตามินเอ ดี อี ต่อระดับวิตามินเอในพลาสมา และเปอร์เซ็นต์การผสมติดของกระบือปลักไทย กรมปศุสัตว์ดำเนินการร่วมกับภาควิชาวิทยาการสืบพันธุ์สัตว์ คณะสัตวแพทย์ศาสตร์ จุฬาลงกรณ์มหาวิทยาลัยโดยการสนับสนุนด้านเครื่องมือและอุปกรณ์  เป็นต้น
1. ระบุชื่อ (ทั้งภาษาไทยและภาษาอังกฤษ) ของหัวหน้าโครงการวิจัย ที่ปรึกษาของโครงการวิจัยแต่ละท่าน และผู้ร่วมงานวิจัย พร้อมทั้งระบุสัดส่วนที่ทำงานวิจัย (%) ของผู้วิจัยในโครงการนี้แต่ละท่านด้วยหากสามารถระบุได้  
	สำหรับประวัติ  คุณวุฒิ  ตำแหน่ง  ประสบการณ์ในงานวิจัยและอื่นๆ อยู่ในส่วนที่ 2
4. 	ระบุประเภทของการวิจัยเพียง 1 ประเภท ว่าเป็น
4.1	การวิจัยพื้นฐาน (Basic Research หรือ Pure Research หรือ Theoretical Research) เป็นการศึกษาค้นคว้าในทางทฤษฎี หรือในห้องทดลองเพื่อหาความรู้ใหม่ๆ เกี่ยวกับสมมติฐานของปรากฏการณ์ และความจริงที่มาสามารถสังเกตได้ หรือเป็นการวิเคราะห์หาคุณสมบัติโครงสร้างหรือความสัมพันธ์ต่างๆ เพื่อตั้งและทดสอบสมมติฐาน (Hypothesis) ทฤษฎี (Theories) และกฎต่างๆ (Laws) โดยมิได้มุ่งหวังที่จะใช้ประโยชน์โดยเฉพาะ
4.2	การวิจัยประยุกต์ (Applied Research) เป็นการศึกษาค้นคว้าเพื่อหาความรู้ใหม่ๆ และมีวัตถุประสงค์เพื่อนำความรู้นั้นไปใช้ประโยชน์อย่างใดอย่างหนึ่ง หรือเป็นการนำเอาความรู้และวิธีการต่างๆที่ได้จาการวิจัยขั้นพื้นฐานมาประยุกต์ใช้อีกต่อหนึ่ง หรือหาวิธีใหม่ๆเพื่อบรรลุเป้าหมายที่ได้ระบุไว้แน่ชัดล่วงหน้า
4.3	การพัฒนาทดลอง (Experimental Development)[footnoteRef:1]* หมายถึง เป็นงานที่ทำอย่างเป็นระบบ โดยใช้ความรู้ที่ได้จากการวิจัยและประสบการณ์ที่มีอยู่ เพื่อสร้างวัสดุ ผลิตภัณฑ์ และเครื่องมือใหม่ เพื่อการติดตั้งกระบวนการ ระบบและบริการใหม่ หรือเพื่อการปรับปรุงสิ่งต่างๆเหล่านั้นให้ดีขึ้น [1: * ที่มา : Organization for Economic Co-operation and Development (OEDC). 1993. The Measurement of Scientific and Technological Activities : Functional Distribution : 67-72.] 

5.	ระบุสาขาวิชาการหลักและสาขาวิชาการที่เกี่ยวข้องทั้งหมด ดังนิยามสาขาวิชาการและกลุ่มวิชาการวิจัยของสภาวิจัยแห่งชาติ  
	-	กรณีเป็นโครงการวิจัยด้านความปลอดภัยทางชีวภาพ (Biosafety) ต้องมีหนังสือยินยอมให้ทำการวิจัยจากคณะกรรมการด้านนี้ของหน่วยงานหรือสถาบันด้วย
6. 	ระบุคำสำคัญ (keywords) ซึ่งเป็นคำที่มีความสำคัญต่อชื่อเรื่องหรือเนื้อหาของโครงการวิจัยนั้นที่สามารถนำไปใช้ในการเลือกหรือค้นหาเอกสารที่มีชื่อเรื่องประเภทเดียวกันได้[footnoteRef:2]  จากเรื่องที่ทำการวิจัย ทั้งภาษาไทยและภาษาอังกฤษให้ครบถ้วน [2: *  วริทธิ์  อึ๊งภากรณ์  พจนานุกรมศัพท์คอมพิวเตอร์, โรงพิมพ์ เอช - เอนการพิมพ์ 2534. หน้า 73] 

7.  	แสดงให้เห็นถึงความสำคัญ และความจำเป็นสมควรต้องมีการศึกษาวิจัยเรื่องนี้ โดยพยายามกำหนดปัญหาให้ชัดเจนทั้งในด้านการเกิดความรุนแรง การกระจายตัวของปัญหา หรือด้านอื่นๆให้เข้าถึงข้อเท็จจริงของปัญหาอย่างแท้จริง ด้วยการทบทวนเอกสารที่เกี่ยวข้อง (Reviewed Literature) ตรวจสอบสถิติ สอบถามความคิดเห็นจากบุคคลที่เกี่ยวข้อง และแสวงหาเหตุผลที่น่าจะเป็นไปได้ จากทฤษฎีในสาขาวิชาที่เกี่ยวข้อง
8.	แสดงวัตถุประสงค์หรือเป้าหมายของโครงการวิจัยนี้อย่างชัดเจนและเรียงตามลำดับความสำคัญเป็นข้อๆ โดยเชื่อมโยงกับความสำคัญและที่มาของปัญหาที่ทำการวิจัย
9. 	แสดงความคาดหมายว่าผลการวิจัยจะนำไปใช้ประโยชน์เพื่ออย่างใดอย่างหนึ่งดังต่อไปนี้
9.1  แก้ปัญหาในการดำเนินงานของหน่วยงานที่ทำการวิจัย
9.2  เป็นพื้นฐานการวิจัยในขั้นตอนต่อไป
9.3  บริการความรู้แก่ประชาชน
9.4  เป็นบริการความรู้แก่ภาคธุรกิจ
9.5  นำไปสู่การผลิตเชิงพาณิชย์
9.6  เพิ่มประสิทธิภาพในการผลิต
9.7  เป็นประโยชน์ต่อประชากรกลุ่มเป้าหมาย
9.8  อื่นๆ  (ระบุ)...........................................................
และระบุชื่อหน่วยงานทั้งภาครัฐและภาคเอกชนที่จะนำผลการวิจัยไปใช้ประโยชน์
10. 	แสดงถึงทฤษฎีหรือกรอบแนวความคิด (Conceptual Framework) โดยกล่าวถึงความเกี่ยวเนื่อง และความสัมพันธ์ของโครงการนี้กับโครงการวิจัยเรื่องอื่นๆ ทั้งในประเทศและต่างประเทศว่าเคยมีใครทำการวิจัยมาแล้วบ้าง ทำอย่างไร ที่ไหน เมื่อไร ก้าวหน้าไปเพียงใด มีข้อดีข้อเสียเพียงใด และบูรณาการ (Integration) ผลการวิจัยเหล่านั้น หรือต่อยอดอย่างไร เพื่อแสดงให้เห็นว่าจะใช้ สนับสนุนการวิจัยครั้งนี้อย่างไร และยังป้องกันความซ้ำซ้อนอีกด้วย
11.	ระบุเอกสารที่ทำการค้นคว้าอ้างอิงตามระบบสากล
12.	ระบุวิธีวิจัยที่จะใช้
	12.1  แบบการวิจัย  (Research Design)
	12.2  ขั้นตอนและวิธีการในการเก็บข้อมูล การกำหนดพื้นที่ประชากร ตัวอย่าง ฯลฯ
	12.3  ขั้นตอนและวิธีการในการวิเคราะห์ข้อมูล
13.	ระบุขอบเขตของการวิจัยในเชิงปริมาณและ/หรือคุณภาพ ซึ่งเชื่อมโยงกับปัญหาที่จะทำการวิจัย ที่ไม่สามารถกำหนดโดยตรงในชื่อเรื่องและวัตถุประสงค์ของการวิจัยได้ 
14.	ระบุระยะเวลาที่ใช้ในการวิจัย  ตั้งแต่เริ่มต้นจนกระทั่งสิ้นสุดโครงการวิจัย และระบุสถานที่ที่จะใช้เป็นที่ทำการศึกษาวิจัย และ/หรือเก็บข้อมูลให้ชัดเจนและครบถ้วนเพื่อประโยชน์ในการเสนอของบประมาณ
15.	ระบุขั้นตอนและระยะเวลาของแผนการดำเนินงานโดยละเอียดรวมทั้งแผนภูมิแสดงระยะเวลาในการดำเนินงาน (Gantt Chart) 
16.	ระบุแผนการถ่ายทอดเทคโนโลยี หรือผลการวิจัยสู่กลุ่มเป้าหมาย หรือส่งเสริมและสนับสนุนการวิจัยและพัฒนาขั้นต่อไป หรือการบริหารงานในองค์กรที่เกี่ยวข้องโดยระบุกล่มเป้าหมาย วิธีการถ่ายทอด ระยะเวลา สถานที่ ฯลฯ ให้ชัดเจน ซึ่งอาจเสนอของบประมาณในส่วนนี้ก็ได้
17.	ระบุรายละเอียดคุณลักษณะและความจำเป็นของอุปกรณ์ที่มีอยู่แล้วและที่ต้องการเพิ่มเติม รวมทั้งอุปกรณ์ที่ต้องขอเช่า หรือยืมจากที่อื่นสำหรับการวิจัยครั้งนี้
18.	ระบุงบประมาณของโครงการวิจัยแสดงรายละเอียดงบประมาณการวิจัยที่เสนอขอ โดยแยกตามหมวดเงินประเภทต่างๆให้ชัดเจน  ดังตัวอย่างหมวดเงินค่าใช้จ่าย (ผนวก 2) 
19.	คำชี้แจงอื่นๆ ควรแสดงเอกสาร หลักฐาน คำรับรอง คำยินยอม ฯลฯ หรือรายละเอียดใดๆก็ตาม ในอันที่จะเป็นประโยชน์และชี้ให้เห็นถึงคุณค่าของโครงการวิจัยมากยิ่งขึ้น

ส่วนที่ 2 :		ประวัติที่ปรึกษาของโครงการ และคณะผู้วิจัย
	ระบุชื่อ-สกุล ของหัวหน้าโครงการ ผู้ร่วมงานของโครงการ และที่ปรึกษาโครงการ พร้อมทั้ง หมายเลขบัตรประจำตัวประชาชน ตำแหน่งปัจจุบัน ภาควิชา/คณะ/หน่วยงาน โทรศัพท์/โทรสาร/e-mail ประวัติการศึกษา สาขาวิชาที่เชี่ยวชาญ ประสบการณ์ในงานวิจัย/งานสร้างสรรค์ และผลงานวิจัย/งานสร้างสรรค์ที่กำลังดำเนินการ เพื่อประโยชน์ในการพิจารณาความเหมาะสมและเป็นไปได้ของโครงการวิจัย

